MESTO SKALICA

Námestie slobody 10, 909 01 Skalica

**Zápisnica zo zasadania Komisie na ochranu verejného záujmu pri výkone funkcií funkcionárov Mesta Skalica zo dňa 06.07.2023 so začiatkom o 15:00 hod.**

**Prítomní:** JUDr. Edita Hollá,JUDr. Juraj Mikúš

**Ospravedlnení:** Mgr. Miroslav Lipovský

**Program:**

1. Otvorenie zasadnutia
2. Oznámenia funkcií, zamestnaní, činností a majetkových pomerov verejných funkcionárov
3. Rôzne, diskusia
4. Záver

**K bodu 1.**

Zasadnutie zahájila predsedníčka komisie, privítala všetkých členov komisie a konštatovala, že sú prítomní dvaja členovia komisie z troch členov a komisia je teda uznášaniaschopná.

**K bodu 2.**

Komisia konštatovala, že Oznámenia o funkcií, zamestnaní, činností a majetkových pomerov poslancov (ďalej len „Oznámenie“) za rok 2022 poslancov:

Bc. Martin Štepán – doručil Oznámenie na podateľňu MsÚ Skalica dňa 03.07.2023 t. j. po zákonom stanovenej lehote do 30.04. príslušného kalendárneho roka, obsahovo oznámenie spĺňa zákonné náležitosti

Bc. Petra Balážiková – doručila Oznámenie na podateľňu MsÚ Skalica dňa 29.06.2023 t. j. po zákonom stanovenej lehote do 30.04. príslušného kalendárneho roka, Oznámenie na str. 7 písm. C) bod 2 neobsahuje uvedenie, či verejný funkcionár spĺňa podmienky nezlučiteľnosti výkonu funkcie verejného funkcionára, na str. 9 písm. C) bod 6 nie sú uvedené príjmy a) a b), chýba ako príloha kópia podaného daňového priznania k dani z príjmov fyzických osôb za predchádzajúci kalendárny rok alebo iný doklad vydávaný na daňové účely obsahujúci sumu príjmov, ktoré verejný funkcionár získal za predchádzajúci kalendárny rok, chýba kópia potvrdenia o zdaniteľných príjmoch fyzickej osoby zo závislej činnosti za rok 2022 od Mesta Skalica (preukazujúci príjem z výkonu funkcie verejného funkcionára).

Peter Vaculka – spĺňa zákonné požiadavky

Ing. Peter Bartoš – spĺňa zákonné požiadavky

Ing. Milan Roman, MBA. - doložil Potvrdenie o podaní daňového priznania k dani z príjmov FO za rok 2022 – uvedené potvrdenie nie je dostačujúce v zmysle čl. 7 ods. 2 z. č. 357/2004 Z. z. – je potrebné doložiť kópiu podaného daňového priznania k dani z príjmov fyzických osôb za predchádzajúci kalendárny rok

Ing. Anna Ozábalová – doručila Oznámenie na podateľňu MsÚ Skalica dňa 30.06.2023 t. j. po zákonom stanovenej lehote do 30.04. príslušného kalendárneho roka, Oznámenie spĺňa zákonné požiadavky

MUDr. Peter Košík - doručil Oznámenie na podateľňu MsÚ Skalica dňa 30.06.2023 t. j. po zákonom stanovenej lehote do 30.04. príslušného kalendárneho roka, uviedol, že má odklad daňového priznania do 30.09.2023

**K bodu 3.**

Žiadne body k diskusii.

**K bodu 4.**

Predsedníčka sa poďakovala prítomným za účasť.

V Skalici, dňa 06. júla 2023 JUDr. Edita Hollá

 Predsedníčka komisie